open-index/open-wikipedia-markdown huggingface dataset:
มานูเอล โลกาเตลลี

**มานูเอล โลกาเตลลี** (; เกิดวันที่ 8 มกราคม ค.ศ. 1998) เป็นนักฟุตบอลชาวอิตาลีที่เล่นในตำแหน่งกองกลางให้กับยูเวนตุสในเซเรียอา ซึ่งเขาเป็นกัปตันทีมของสโมสรและของทีมชาติอิตาลีอีกด้วย

โลกาเตลลีมาจากระบบเยาวชนของมิลานและได้เริ่มลงเล่นระดับอาชีพให้กับมิลาน เขามีส่วนช่วยให้ทีมชนะเลิศซูแปร์โกปปาอีตาเลียนา 2016 ก่อนที่จะย้ายไปซัสซูโอโลใน ค.ศ. 2018 ก่อนจะย้ายไปร่วมทีมยูเวนตุสในปี ค.ศ. 2021

โลกาเตลลีเป็นตัวแทนของอิตาลีในการแข่งขันฟุตบอลชิงแชมป์แห่งชาติยุโรป 2020

## สโสรอาชีพ
โลกาเตลลีเกิดที่เมืองเลกโก ในแคว้นลอมบาร์เดีย เขาเริ่มอาชีพนักฟุตบอลกับสโมสรอาตาลันตา ก่อนจะย้ายไปอยู่กับเอซี มิลาน เมื่อตอนอายุ 11 ปี

โลกาเตลลีถูกเรียกตัวติดทีมชุดใหญ่ของมิลานเป็นครั้งแรกก่อนเกมเยือนอูดีเนเซ เมื่อวันที่ 22 กันยายน 2015 อย่างไรก็ตาม เขาเป็นเพียงตัวสำรองที่ไม่ได้ถูกใช้งาน ต่อมาในฤดูกาลเดียวกัน เขาได้รับการเลื่อนชั้นขึ้นสู่ทีมชุดใหญ่โดยซินิชา มิไฮโลวิช หัวหน้าผู้ฝึกสอนของมิลานในขณะนั้น

โลกาเตลลีได้รับและตอบรับข้อเสนอในการต่อสัญญาออกไปจนถึงวันที่ 30 มิถุนายน 2020 พร้อมกับค่าเหนื่อยที่เพิ่มขึ้น

ในฤดูร้อนปี 2018 มิลานได้ยืมตัว ตีเยมูเอ บากาโยโก เข้ามา และเสนอให้โลกาเตลลีย้ายไปร่วมทีมระดับล่างในเซเรียอาด้วยสัญญายืมตัว โดยต้องการให้เป็นแบบไม่มีเงื่อนไขซื้อขาด โลกาเตลลีตกลงที่จะย้ายออกแต่ได้ยื่นคำร้องขอย้ายทีมแบบถาวร โดยในเวลาต่อมาเขาได้ระบุว่าเหตุผลหลักในการตัดสินใจคือความรู้สึกว่าสโมสรขาดความเชื่อมั่นในตัวเขา เมื่อวันที่ 13 สิงหาคม 2018 โลกาเตลลีย้ายไปร่วมทีม ซัสซูโอโล ด้วยสัญญายืมตัวพร้อมเงื่อนไขบังคับซื้อขาด

เมื่อวันที่ 18 สิงหาคม 2021 ยูเวนตุสประกาศการเซ็นสัญญากับโลกาเตลลีด้วยสัญญายืมตัวเบื้องต้น 2 ปี โดยยูเวนตุสมีเงื่อนไขผูกพันในการซื้อขาดนักเตะในภายหลังด้วยค่าตัว 25 ล้านยูโร ซึ่งแบ่งจ่ายในระยะเวลา 3 ปี พร้อมด้วยโบนัสเพิ่มเติมตามผลงานอีก 12.5 ล้านยูโร

## ทีมชาติ
### ชุดใหญ่
โลกาเตลลีลงเล่นเป็นตัวจริงนัดแรกให้กับทีมชาติอิตาลีชุดใหญ่เมื่อวันที่ 7 กันยายน ค.ศ. 2020 ช่วยให้ทีมบุกไปเอาชนะเนเธอร์แลนด์ที่อัมสเตอร์ดัม 1–0 ในยูฟ่าเนชันส์ลีก วันที่ 28 มีนาคม ค.ศ. 2021 เขาทำประตูแรกในนามทีมชาติในนัดที่บุกเอาชนะบัลแกเรีย 2–0 ในฟุตบอลโลก 2022 รอบคัดเลือก

เดือนมิถุนายน ค.ศ. 2021 โลกาเตลลีมีชื่อติดทีมชาติในการแข่งขันฟุตบอลชิงแชมป์แห่งชาติยุโรป 2020 ภายใต้การคุมทีมของโรแบร์โต มันชีนี ต่อมาวันที่ 16 มิถุนายน เขาทำสองประตูช่วยให้ทีมเอาชนะสวิตเซอร์แลนด์ในรอบแบ่งกลุ่ม 3–0

เมื่อวันที่ 11 กรกฎาคม โลกาเตลลีคว้าแชมป์ยุโรปร่วมกับอิตาลี หลังเอาชนะการดวลจุดโทษเหนือทีมชาติอังกฤษด้วยสกอร์ 3–2 ในนัดชิงชนะเลิศที่สนามกีฬาเวมบลีย์ หลังจากเสมอกัน 1–1 ในช่วงต่อเวลาพิเศษ โดยโลกาเตลลีลงสนามในฐานะตัวสำรองในนัดชิงชนะเลิศ โดยลงมาแทนแวร์รัตติในช่วงครึ่งแรกของการต่อเวลาพิเศษ

## เกียรติประวัติ
**มิลาน**
* ซูแปร์โกปปาอีตาเลียนา: 2016

## อ้างอิง

หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:กองกลางฟุตบอล
หมวดหมู่:ผู้เล่นเอซี มิลาน
หมวดหมู่:ผู้เล่นอู.เอซเซ. ซัสซูโอโลกัลโช
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
ยงยุทธ เทพจำนงค์

พลตำรวจเอก **ยงยุทธ เทพจำนงค์** (เกิด 18 สิงหาคม พ.ศ. 2484) อดีตหัวหน้าพรรคประชานิยม อดีตสมาชิกสภาผู้แทนราษฎร แบบบัญชีรายชื่อ และอดีตผู้ช่วยผู้บัญชาการตำรวจแห่งชาติ

## ประวัติ
ยงยุทธ เทพจำนงค์ เกิดเมื่อวันที่ 18 สิงหาคม พ.ศ. 2484 จบการศึกษาจากโรงเรียนนายร้อยตำรวจ (รัฐประศาสนศาสตรบัณฑิต) รุ่นที่ 16 พล.ต.อ.ยงยุทธ เป็นนายตำรวจที่มีความสนิทสนมกับ เสนาะ เทียนทอง พลตำรวจเอกยงยุทธมีบุตรชายคือ พลตำรวจโทยิ่งยศ เทพจำนงค์ ผู้บัญชาการตำรวจภูธรภาค 2

## การทำงาน
ยงยุทธ เทพจำนงค์ จบการศึกษาจากโรงเรียนนายร้อยตำรวจและเข้ารับราชการในสังกัดกรมตำรวจได้รับพระราชทานยศ ร้อยตำรวจตรี เมื่อวันที่ 1 ตุลาคม 2506 รุ่นเดียวกับพลตำรวจโทสมเกียรติ พ่วงทรัพย์ อดีตผู้บัญชาการตำรวจสันติบาลและมือปราบตี๋ใหญ่ จนกระทั่งได้รับแต่งตั้งให้ดำรงตำแหน่งสูงสุดก่อนเกษียณอายุราชการ เป็นผู้ช่วยผู้บัญชาการตำรวจแห่งชาติ ต่อมาในปี 2561 ได้จดทะเบียนจัดตั้งพรรคการเมืองขึ้น โดยใช้ชื่อว่า "พรรคประชานิยม" โดยพรรคประชานิยมได้มีการแถลงข่าวเปิดตัวพรรคอย่างเป็นทางการเมื่อวันพุธที่ 14 พฤศจิกายน พ.ศ. 2561 ซึ่งในระยะแรกถูกมองว่าเป็นพรรคการเมืองที่เป็นนอมินีของพรรคเพื่อไทย และ พล.ต.อ.ยงยุทธ รับตำแหน่งหัวหน้าพรรคคนแรก

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พล.ต.อ.ยงยุทธ ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 รวมทั้งได้รับการเสนอในบัญชีรายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562 และได้รับเลือกตั้งเป็น ส.ส.สมัยแรก ต่อมาในปี 2563 เขาจึงประกาศยุบพรรคประชานิยมและย้ายไปสังกัดพรรคพลังประชารัฐ ต่อมาถูกขับออกจากพรรคพลังประชารัฐ และย้ายไปสังกัดพรรคเศรษฐกิจไทย ร่วมกับร้อยเอก ธรรมนัส พรหมเผ่า แต่ในที่สุดก็ย้ายกลับมาสังกัดพรรคพลังประชารัฐตามเดิม

## เครื่องราชอิสริยาภรณ์

## อ้างอิง

หมวดหมู่:ตำรวจชาวไทย
หมวดหมู่:นายพลชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคกล้าธรรม
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญพิทักษ์เสรีชน
หมวดหมู่:ผู้ได้รับเหรียญจักรมาลา
อัลเมียะอ์รอฎ

**อัลเมียะอ์รอฎ** () เป็นอำเภอในประเทศกาตาร์ ตั้งอยู่ในเทศบาลอัรร็อยยาน

ในสำมะโน ค.ศ. 2015 อำเภอในโซนหมายเลข 55 มีประชากร 283,675 คน ซึ่งรวมเมืองนิวฟิรีญุลฆอนิม อัลอะซีซียะฮ์ อัลวะอับ ฟิรีญุซเซาดาน มุอัยษิร บูซิดเราะฮ์ ฟิรีญุลมะนาศีร ฟิรีญุลมุรเราะฮ์ และอัสซัยลียะฮ์

## ศัพทมูลวิทยา
คำว่า "เมียะอ์รอฎ" ในภาษาอาหรับแปลว่า "อุปสรรค" ซึ่งมีที่มาจาก ตัวอำเภออยู่บนเส้นทางใกล้กับเราะดะฮ์ (ตะพัง)

## อ้างอิง
เจ้าพระยาภูธราภัย (นุช บุณยรัตพันธุ์)

**เจ้าพระยาภูธราภัย (นุช บุณยรัตพันธุ์)** เป็นสมุหนายกในสมัยรัชกาลที่ 4–5 แห่งกรุงรัตนโกสินทร์

เจ้าพระยาภูธราภัย (นุช บุณยรัตพันธุ์) เกิดเมื่อปีมะโรง พ.ศ. 2351 นามเดิมชื่อ นุช เป็นบุตรของเจ้าพระยาอภัยภูธร (น้อย บุณยรัตพันธุ์) ในรัชกาลที่ 3 เป็นนายสนิทหุ้มแพร แล้วเป็น หลวงศักดิ์นายเวร แล้วเลื่อนเป็น พระยาสุริยภักดี เมื่อปลายรัชกาลถูกถอด ในรัชกาลที่ 4 โปรดฯ ให้เป็น พระยามหามนตรี แล้วเลื่อนเป็น เจ้าพระยายมราช ครั้นเจ้าพระยานิกรบดินทร ถึงอสัญกรรม จึงโปรดฯให้เป็น เจ้าพระยาภูธราภัย ที่สมุหนายก ในรัชกาลที่ 5 เมื่อ พ.ศ. 2418 เจ้าพระยาภูธราภัย (นุช บุณยรัตพันธุ์) เป็นแม่ทัพยกไปปราบฮ่อทางเมืองหลวงพระบางทัพหนึ่ง และเป็นทัพหน้าในสงครามเชียงตุง ด้านศาสนา ได้ปฏิสังขรณ์วัดเครือวัลย์วรวิหาร และสร้างเจดีย์ 2 องค์ สำหรับบรรจุอัฐิคนในตระกูลบุณยรัตพันธุ์ หรือผู้เกี่ยวเนื่องทางตระกูล และปฏิสังขรณ์วัดวรนายกรังสรรค์เจติยบรรพตาราม

บุตรธิดาของท่าน คือ เจ้าพระยาศรีธรรมาธิราช (เวก บุณยรัตพันธุ์) พระยาสีหราชฤทธิไกร (แย้ม) เจ้าจอมมารดาตลับ ของพระเจ้าบรมวงค์เธอ กรมหมื่นภูธเรศธำรงศักดิ์ และ พระองค์เจ้ากาพย์กนกรัตน์ ในรัชกาลที่ 4 และท้าวสมศักดิ์ (โหมด)

เจ้าพระยาภูธราภัย (นุช บุณยรัตพันธุ์) ถึงแก่อสัญกรรม เมื่อวันที่ 15 พฤษภาคม พ.ศ. 2421 อายุ 70 ปี

## เครื่องราชอิสริยาภรณ์

## อ้างอิง

นิกรบดินทร์ (โต กัลยาณมิตร)
น
หมวดหมู่:สกุลบุณยรัตพันธุ์
อาเวซาตานี

"**อาเวซาตานี**" () เป็นเพลงประจำของภาพยนตร์ *[[อาถรรพ์หมายเลข 6]]* (ค.ศ. 1976) โดยเจอร์รี โกลด์สมิธ *อาถรรพ์หมายเลข 6* ชนะรางวัลออสการ์ สาขาดนตรีประกอบภาพยนตร์ยอดเยี่ยม ส่วน *อาเวซาตานี* เข้าชิงสาขาเพลงประกอบภาพยนตร์ยอดเยี่ยม

## ประวัติ
ชื่อภาษาลาตินของ *อาเวซาตานี* (ชื่อที่ถูกตามหลักภาษาคือ *อาเวซาตานา* ()) มีความหมายว่า "ซาตานจงเจริญ" ในการให้สัมภาษณ์ โกลด์สมิธกล่าวว่า แนวคิดของเขาคือการสร้างเพลงสวดเกรกอเรียนแบบซาตาน และทำให้เหมือนกับมิสซาดำ ซึ่งตรงกันข้ามกับมิสซาลาติน

## เนื้อร้อง
เนื้อร้องเพลงในภาษาลาตินมีข้อผิดพลาดจำนวนมาก ด้านล่างนี้คือประโยคภาษาลาตินที่เล่นซ้ำตลอดทั้งเพลง พร้อมกับความหมายและภาษาลาตินที่ถูกตามหลักอักษร:

## ดูเพิ่ม

**[[อาถรรพ์หมายเลข 6]]*
*สยองขวัญ
*ลัทธิซาตาน
*มิสซาดำ
*อาเวซาตานาส

## อ้างอิง

หมวดหมู่:เพลงใน ค.ศ. 1976
หมวดหมู่:เพลงโดยเจอร์รี โกลด์สมิธ
หมวดหมู่:นวนิยายสยองขวัญ
หมวดหมู่:เพลงสำหรับภาพยนตร์
หมวดหมู่:เพลงเกี่ยวกับมาร
หมวดหมู่:เพลงประจำ
หมวดหมู่:เพลงฮาโลวีน
พระยาอภัยภูเบศร (แบน)

**พระยาอภัยภูเบศร (แบน)** นามเดิม แบน เป็นผู้ว่าราชการเมืองพระตะบอง เสียมราฐ คนที่ 2 ในแผ่นดินพระบาทสมเด็จพระพุทธเลิศหล้านภาลัย ระหว่าง พ.ศ. 2353–2357

ครั้งเมื่อเจ้าพระยาอภัยภูเบศร (แบน) ถึงแก่อสัญกรรมลง ทางกรุงเทพได้พิจารณาแต่งตั้งพระยาวิบูลราช (แบน) ขุนนางของเจ้าพระยาอภัยภูเบศร (แบน) ให้เป็นเจ้าเมืองพระตะบอง เสียมราฐ คนที่ 2 มีบทบาทและกรณียกิจทีสำคัญ คือ เมื่อเกิดจลาจลในเขมร เมื่อ พ.ศ. 2453 พระยาอภัยภูเบศร (แบน) ได้ทำการกะเกณฑ์ไพร่พล ก่อกำแพง ทำค่ายคู และขอกองทัพจากเมืองนครราชสีมา จันทบุรี ให้เตรียมพลเข้าช่วยเหลือประจำการที่พระตะบอง เมื่อสมเด็จพระอุไทยราชาธิราชรามาธิบดีทรงทราบถึงการเตรียมความพร้อมที่เมืองพระตะบอง พระองค์ได้อาศัยอำนาจญวนเกลี้ยกล่อมพระยาอภัยภูเบศร (แบน) เข้าเป็นสมัครพรรคพวก อย่าให้ความช่วยเหลือแก่ฝ่ายไทย แต่พระยาอภัยภูเบศร (แบน) มิได้หันเหจิตใจฝักใฝ่ด้วย 

พระยาอภัยภูเบศร (แบน) ยังได้ยุติปัญหาที่นำไปสู่ความขัดแย้งกับญวน โดยได้มอบนักถิผู้เป็นภรรยาและแม่ยายสมเด็จพระอุไทยราชาธิราชรามาธิบดี จนทำให้ครอบครัวพระยาเขมรที่อยู่ที่เมืองพระตะบองเกิดความระส่ำระส่าย ต่างพากันอพยพตามนักถิไปเป็นจำนวนมาก ทำให้ญวนและเขมรไม่สามารถหาเหตุมาตีพระตะบองได้

เมื่อ พ.ศ. 2355 เจ้าเมืองพระตะบองมีบทบาทในการป้องกันเมืองหน้าด่านชายแดนไทย ออกสู้รบกับกองทัพเขมรของสมเด็จพระอุไทยราชาธิราชรามาธิบดี ก่อนที่ทางกรุงเทพจะไปถึง พระยาอภัยภูเบศร (แบน) ว่าราชการได้ 5 ปี ถึงอนิจกรรมเมื่อ พ.ศ. 2357

## บุตรธิดา
พระยาอภัยภูเบศร (แบน) มีบุตรธิดา รวม 9 คน ดังนี้
* พระวิเศษสุนทร (เตียง)
* พระภักดีบริรักษ์ (ศรี)
* พระยานุภาพไตรภพ (อง) บุตรเลี้ยง
* หลวงอาสาประเทศ
* นายเสือ
* อัมพา
* อำแดงแป้น
* อำแดงมก
* อำแดงเมน

## อ้างอิง

หมวดหมู่:เจ้าเมืองพระตะบอง
หมวดหมู่:บุคคลจากจังหวัดพระตะบอง
หมวดหมู่:บรรดาศักดิ์ชั้นพระยา
อะเลคเซย์ มีรันชุค

**อะเลคเซย์ อันเดรเยวิช มีรันชุค** (; เกิดวันที่ 17 ตุลาคม ค.ศ. 1995) เป็นนักฟุตบอลชาวรัสเซียที่เล่นในตำแหน่งกองกลางตัวรุกหรือกองหน้าให้กับอาตาลันตาในเซเรียอาและทีมชาติรัสเซีย

## ทีมชาติ
มีรันชุคลงเล่นนัดแรกให้กับทีมชาติรัสเซียเมื่อวันที่ 7 มิถุนายน ค.ศ. 2015 ในนัดกระชับมิตรที่พบกับเบลารุสที่สนามกีฬาอะเรนาคิมกี โดยเขาได้ลงเล่นแทนที่ยูรี จีร์คอฟ ในนาทีที่ 71 และทำประตูช่วยให้ทีมเอาชนะไปได้ 4–2

วันที่ 11 พฤษภาคม ค.ศ. 2018 เขามีชื่อในทีมชาติชุดเบื้องต้นสำหรับการแข่งขันฟุตบอลโลก 2018 และในวันที่ 3 มิถุนายน เขายังคงมีชื่อในชุดสุดท้ายที่ตัดตัวแล้ว เขาลงเล่นในฟุตบอลโลกเพียงนัดเดียวในรอบแบ่งกลุ่มนัดสุดท้ายที่รัสเซียแพ้อุรุกวัย 0–3 และเขาถูกเปลี่ยนตัวออกหลังจากที่ลงเล่นไปได้หนึ่งชั่วโมง โดยมีฟิโอดอร์ สโมลอฟ สลับมาลงเล่นแทน

วันที่ 11 พฤษภาคม ค.ศ. 2021 เขามีชื่อติดทีมชาติชุดเบื้องต้นสำหรับการแข่งขันฟุตบอลชิงแชมป์แห่งชาติยุโรป 2020 ต่อมาวันที่ 2 มิถุนายน ค.ศ. 2021 เขายังคงมีชื่อในทีมชาติชุดสุดท้ายที่ตัดตัวแล้ว เขาได้ลงเล่นเป็นตัวสำรองในครึ่งหลังของนัดเปิดสนามที่รัสเซียแพ้เบลเยียม 0–3 ต่อมาวันที่ 16 มิถุนายน เขาได้ลงเล่นเป็นตัวจริงและทำประตูชัยช่วยให้รัสเซียเอาชนะฟินแลนด์ไปได้ 1–0

## เกียรติประวัติ
### สโมสร
**โลโคโมติฟมอสโก**
* รัสเซียนพรีเมียร์ลีก: 2017–18
* รัสเซียนคัพ: 2014–15, 2016–17, 2018–19
* รัสเซียนซูเปอร์คัพ: 2019

### รางวัลส่วนตัว
* ผู้เล่นอายุไม่เกิน 21 ปียอดเยี่ยมของรัสเซียนพรีเมียร์ลีก: 2013–14

## อ้างอิง

## แหล่งข้อมูลอื่น
* Profile at Russian Football Premier League site
* Profile at FC Lokomotiv Moscow site

หมวดหมู่:ฝาแฝดเหมือน
หมวดหมู่:นักฟุตบอลชาวรัสเซีย
หมวดหมู่:นักฟุตบอลทีมชาติรัสเซีย
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลโลโคโมติฟมอสโก
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นในฟีฟ่าคอนเฟเดอเรชันส์คัพ 2017
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ชาวรัสเซียเชื้อสายยูเครน
อำเภอซัมบุ

[thumb|แผนที่แสดงอำเภอซัมบุใน[จังหวัดชิบะ (เน้นสีเหลือง)]]
**อำเภอซัมบุ** () เป็นอำเภอที่ตั้งอยู่ในจังหวัดชิบะ ประเทศญี่ปุ่น ณ เดือนมกราคม 2013 อำเภอนี้มีประชากร 49,488 คน ความหนาแน่นประชากร 369 คนต่อตารางกิโลเมตร พื้นที่ทั้งหมด 

## เมืองและหมู่บ้าน
* คูจูกูริ
* ชิบายามะ
* โยโกชิบาฮิการิ

### การยกฐานะโออามิชิราซาโตะเป็นนคร
โออามิชิราซาโตะ เดิมเป็นเมืองในอำเภอซัมบุ ได้ยกฐานะเป็นนครเมื่อวันที่ 1 มกราคม 2013 และไม่เป็นส่วนหนึ่งของอำเภอซัมบุนับตั้งแต่นั้นมา

## ประวัติ
ในช่วงต้นของยุคเมจิ เมื่อมีการก่อตั้งระบบเทศบาลขึ้นในวันที่ 1 เมษายน 1889 อำเภอยามาเบะ () ซึ่งมี 3 เมือง และ 14 หมู่บ้าน และอำเภอมูชะ () ซึ่งมี 1 เมือง และ 14 หมู่บ้าน ได้ก่อตั้งขึ้นในพื้นที่ทางตะวันออกเฉียงเหนือของแคว้นคาซูซะ สองอำเภอนี้ได้รวมเข้าด้วยกันเป็นอำเภอซัมบุเมื่อวันที่ 1 เมษายน 1897

## การควบรวมเทศบาล
* 27 มีนาคม 2006 เมืองซัมบุ นารูโตะ ฮาซูนูมะ และมัตสึโอะ รวมเข้าด้วยกันเพื่อก่อตั้งนครซัมมุ
* 27 มีนาคม 2006 เมืองโยโกชิบะ รวมเข้ากับเมืองฮิการิจากอำเภอโซซะ เพื่อก่อตั้งเมืองโยโกชิบาฮิการิ ในอำเภอซัมบุ

## อ้างอิง

ซัมบุ
พระยาอภัยภูเบศร (เชด)

**พระยาอภัยภูเบศร (เชด)** เป็นผู้ว่าราชการเมืองพระตะบอง คนที่ 4 ระหว่าง พ.ศ. 2370–2377

เดิมดำรงตำแหน่ง พระอุดมภักดี (เชด) จนในสมัยพระบาทสมเด็จพระนั่งเกล้าเจ้าอยู่หัว ทรงโปรดแต่งตั้งเป็นเจ้าเมืองพระตะบองคนที่ 4 เมื่อ พ.ศ. 2370 ในสงครามระหว่างไทยและญวนครั้งที่ 1 พ.ศ. 2376–2377 เจ้าพระยาบดินทรเดชา (สิงห์ สิงหเสนี) ยกทัพเข้าโจมตีเขมรผ่านทางเมืองพระตะบอง ซึ่งเป็นที่ประชุมพลใหญ่ เพราะไทยมีไพร่พลถึง 40,000 นาย จะยกตีเขมรและญวน

พระยาอภัยภูเบศร (เชด) เจ้าเมืองพระตะบองคนที่ 4 รับภาระหน้าที่เกณฑ์ไพร่พล เสบียง อาหาร ไปเลี้ยงกองทัพ ยังรับคำสั่งจากเจ้าพระยาบดินทรเดชา (สิงห์ สิงหเสนี) ให้บัญชาการกองทัพนำกำลังไพร่พลเมืองพระตะบองทำการรบยึดพนมเปญ แล้วคุมกำลังอยู่รักษาเมืองพนมเปญกับนักองค์อิ่มและนักองค์ด้วง ขณะที่เจ้าพระยาบดินทรเดชาคุมกองทัพไปรบกับญวนที่ไซ่ง่อน เมื่อไทยพ่ายแพ้ญวนแล้วถูกเขมรตีซ้ำ พระยาอภัยภูเบศร (เชด) ได้รับคำรับสั่งจากเจ้าพระยาบดินทรเดชา ให้ทำการรื้อกำแพงพนมเปญเสีย เพื่อให้พนมเปญทรุดโทรมและอ่อนแอลง พระยาอภัยภูเบศร (เชด) ตรากตรำในสงครามครั้งนี้มาก จึงล้มป่วย ถึงอสัญกรรมเมื่อ พ.ศ. 2377

## บุตรธิดา
* พระภักดีบริรักษ์
* พระพิทักษ์บดินทร์ (โสม)
* อำแดงแก้ว ภรรยาพระยาพิทักษ์บดินทร
* อำแดงกอง ภรรยาพระเสนาธิบดีเมืองพระตะบอง

## อ้างอิง

หมวดหมู่:เจ้าเมืองพระตะบอง
หมวดหมู่:บุคคลจากจังหวัดพระตะบอง
หมวดหมู่:บรรดาศักดิ์ชั้นพระยา
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลหญิง

**การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลหญิง** เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน

## สถิติ
ก่อนการแข่งขัน สถิติโลกและโอลิมปิกมีดังนี้

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬาว่ายน้ำในโอลิมปิกฤดูร้อน
เอจิ อากาโซะ

**เอจิ อาคาโซะ** (; เกิด 1 มีนาคม พ.ศ. 2537 ในจังหวัดโอซากะ) เป็นนักแสดงและนายแบบชาวญี่ปุ่น เริ่มรับงานแสดง ตั้งแต่ปี 2010 ภายใต้ชื่อ อาคาโซ มาโมรุ เอย์จิเริ่มรับงานแสดง มาสค์ไรเดอร์ซีรี่ส์ ตั้งแต่ปี 2017 ในบทของ นางาเสะ ฮิโรกิ จาก มาสค์ไรเดอร์ อมาซอนส์ และมีชื่อเสียงจากการรับบทบันโจ ริวกะ จากเรื่อง มาสค์ไรเดอร์บิลด์ ในปี 2017 เดียวกันนี้เอง 

## วัยเด็กและครอบครัว

เอจิเกิดที่จังหวัดโอซากะ ภูมิลำเนาอยู่เมืองนาโกยะ จังหวัดไอจิ  ช่วงอายุ 1-4 ปี เอจิเคยอาศัยอยู่ที่ วิสคอนซิน ประเทศสหรัฐอเมริกา เนื่องจากบิดาสำเร็จการศึกษาจาก มหาวิทยาลัยวิสคอนซิน แมดิสัน  และเป็นโปรเฟสเซอร์สาขาต่างประเทศศึกษา (แผนกภาษาศาสตร์) ที่มหาวิทยาลัยนาโกยะกักคุอิน และได้ขึ้นเป็นอธิการบดีมหาวิทยาลัยนาโกยะกักคุอิน เมื่อ เมษายน 2020  มารดาของเขาเป็นครูสอนเปียโน  น้องชายของเขา ซึ่งอายุน้อยกว่าเขา 4 ปี กำลังศึกษาด้านการสร้างภาพยนตร์ที่ มหาวิทยาลัยศิลปะโอซาก้า

เขาได้รับอิทธิพลจากบิดามารดาซึ่งเป็นอาจารย์ด้านสายศิลป์  เอจิเริ่มเล่นเปียโนเมื่ออายุ 3 ปีจนถึงชั้นมัธยมต้น  เขาจบการศึกษาจากโรงเรียนมัธยมปลายโทโฮ ซึ่งเป็นโรงเรียนเอกชนในนาโกยะ  หลังจากจบมัธยม เขาเรียนด้านภาษาอังกฤษในมหาวิทยาลัยเดียวกัน แต่ภายหลังยุติการศึกษาเพื่อย้ายไปอยู่โตเกียว  เขามีความใฝ่ฝันในการเป็นนักแสดงตั้งแต่สมัยมัธยม และได้รับแรงบันดาลใจจากครอบครัวซึ่งมีกิจกรรมประจำในการไปดูภาพยนตร์เดือนละครั้ง  เมื่ออายุประมาณ 19-20 ปี เขาไปโตเกียวเพื่อออดิชั่นเป็นเวลา 1 ปี  สิ่งที่ทำให้เอจิตัดสินใจยุติการเรียนมหาวิทยาลัยและเข้าสู่แวดวงบันเทิงคือการรับสาย CEO ของต้นสังกัดปัจจุบันของเขาเมื่อปี 2014   ขณะนั้นเขายังเรียนอยู่ในมหาลัยและต้องตัดสินใจว่าจะเริ่มงานทันทีหรือหลังจากเรียนจบตอนอายุ 23 ปี  เขาตัดสินใจกับสิ่งที่อาจจะเข้ามาครั้งเดียวในชีวิต ยุติการเรียนเพื่อเข้าสังกัด Tristone Entertainment

## ชีวิตการทำงาน
เขาทำงานในเครือบริษัทโมเดลลิ่งที่นาโกยะ "FORM JAPAN" เมื่อเขายังเป็นวัยรุ่น  เขาเคยเป็นนายแบบและศิลปินภายใต้ชื่อ . ในปี 2010 เขาเข้าร่วมวงไอดอลท้องถิ่นชื่อ "BOYS AND MEN" ในนาโกยะ ทำการแสดงบนเวทีและออกรายการวาไรตี้ กล่าวกันว่าเอจิได้ลาออกจาก "BOYS AND MEN" ในปี 2011  ด้วยความตั้งใจเดิมที่เขาเข้าสังกัดบริษัทบันเทิงเนื่องจากอยากเป็นนักแสดง และไม่อยากเป็นไอดอล

เขาชนะรางวัลกรังปรีซ์ในการออดิชั่นนายแบบของ Samantha Thavasa ในปี 2013 ซึ่งกลายเป็นจุดเปลี่ยนของเขาให้มาออดิชั่นที่โตเกียวเมื่ออายุ 19 ปี ในปี 2015 เขาย้ายไปสังกัดต้นสังกัดปัจจุบัน Tristone Entertainment ทำงานเป็นนักแสดงละครทีวี และภาพยนตร์ภายใต้ชื่อในวงการชื่อปัจจุบัน

## ผลงาน

### Television

### Films

## อ้างอิง

## แหล่งข้อมูลอื่น
* 
*
*
*
*

หมวดหมู่:นักแสดงชายชาวญี่ปุ่น
หมวดหมู่:บุคคลที่เกิดในปี พ.ศ. 2537
รักลับ ๆ ข้ามหอของนายหมากับน้องแมว

***รักลับ ๆ ข้ามหอของนายหมากับน้องแมว*** () เป็นซีรีส์มังงะญี่ปุ่น ที่เขียนและวาดภาพประกอบโดยโยสุเกะ คาเนดะ เริ่มตีพิมพ์ในนิตยสาร Bessatsu Shōnen Magazine ของสำนักพิมพ์โคดันชะ ในปี พ.ศ. 2558 ก่อนย้ายไปที่โชเน็นแม็กกาซีนรายสัปดาห์ ในปี พ.ศ. 2560 และสิ้นสุดในปี พ.ศ. 2562 มังงะมีลิขสิทธิ์ในประเทศไทยโดยสำนักพิมพ์รักพิมพ์ ไลต์โนเวลได้รับการดัดแปลงที่เขียนโดยทาดาฮิโตะ โมจิซุกิ และวาดภาพประกอบโดยคาเนดะ เผยแพร่โดยสำนักพิมพ์โคดันชะ ตั้งแต่วันที่ 9 กุมภาพันธ์ พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Liden Films ออกอากาศตั้งแต่เดือนตุลาคมถึงกันยายน พ.ศ. 2561 ในบล็อกการเขียนโปรแกรม Animeism ละครโทรทัศน์คนแสดงเปิดตัวในวันที่ 4 เมษายน ถึง 21 มิถุนายน พ.ศ. 2565 เรื่องราวของอนิเมะเรื่องนี้ สร้างจากบทละครของวิลเลียม เชกสเปียร์ เรื่องโรเมโอและจูเลียต

## เนื้อเรื่อง

เรื่องราวเกิดขึ้นที่โรงเรียน Dahlia Academy Boarding ซึ่งมีนักเรียนมาจากสองประเทศที่เป็นคู่แข่งกันซึ่งรู้จักกันในชื่อ "โทวะ" และ "ราชรัฐเวสท์" สถาบันศึกษาแห่งนี้ได้แยกนักเรียนออกเป็นสองหอพัก ซึ่งสะท้อนถึงสัญชาติของพวกเขา "บ้านหมาดำ" เป็นที่อยู่อาศัยของชาวโทวะ ส่วนแมวขาวเป็นที่อยู่อาศัยของผู้ที่มาจากตะวันตก เรื่องราวของอินุซึกะ โรมิโอ หัวหน้าปี 1 ของหอพักหมาดำ โรมิโอมีความรักที่ไม่สมหวังกับจูเลียต เปอร์เซีย หัวหน้าปี 1 ของหอพักแมวขาว มาตั้งแต่เด็ก อยู่มาวันหนึ่งอินุซึกะ โรมิโอ เกิดรักและชอบในตัวของเปอร์เซีย แต่ก็เกิดเหตุที่ไม่คาดคิดเปอร์เซีย ได้นัดกับโรมิโอ ให้มาเจอกัน ณ สถานที่แห่งหนึ่ง โรมิโอ จึงใช้โอกาสในการบอกความในใจกับเปอร์เซีย ว่า "ถ้ามันทำให้อยู่กับเธอได้ล่ะก็ ไอ้โลกพรรคนี้น่ะ ฉันจะเปลี่ยนมันเอง!" ทั้งคู่จึงมีความสัมพันธ์ที่ดีแบบลับ ๆ แต่ความรักของทั้งสองก็ไม่ได้เป็นสุขอย่างที่หวัง เพราะมักจะมีเหตุการณ์ที่ชวนปวดหัวเกิดขึ้นและมีคนอื่นเข้ามายุ่งอยู่เสมอ

## ดูเพิ่ม
* *[[ห้องเรียนเวทมนตร์กับคุณแมวดำ]]* อีกหนึ่งซีรีส์มังงะที่มีผู้เขียนและวาดภาพประกอบคนเดียวกัน

## อ้างอิง

## แหล่งข้อมูลอื่น
*  
* 

หมวดหมู่:อนิเมะที่ออกฉายในปี พ.ศ. 2561
หมวดหมู่:การ์ตูนญี่ปุ่นแนวโชเน็ง
แอซจัน อาลีออสกี

**แอซจัน อาลีออสกี** (; เกิดวันที่ 12 กุมภาพันธ์ ค.ศ. 1992) เป็นนักฟุตบอลชาวมาซิโดเนียที่เล่นในตำแหน่งปีกหรือปีกหลังให้กับอัลอะฮ์ลี และทีมชาติมาซิโดเนียเหนือ เขารู้จักกันในอีกชื่อว่า "จานี" ()

เขาถนัดเท้าซ้ายและลงเล่นได้หลายตำแหน่ง ไม่ว่าจะเป็นปีกซ้าย, กองหน้าตัวเป้า, กองกลางตัวรุก, ปีกขวา, ปีกหลังซ้าย หรือแบ็กซ้าย

## ทีมชาติ
อาลีออสกีมีสิทธิ์เลือกเล่นให้กับทั้งทีมชาติมาซิโดเนียและแอลเบเนีย เนื่องจากเขามีบรรพบุรุษเป็นชาวแอลเบเนีย สุดท้าย เขาตัดสินเลือกเล่นให้กับมาซิโดเนียประเทศบ้านเกิดของเขา หลังจากที่เล่นให้กับทีมชาติมาซิโดเนียชุดเยาวชน เขาได้ลงเล่นให้กับทีมชาติชุดใหญ่ครั้งแรกใน ค.ศ. 2013

เขาทำประตูแรกในนามทีมชาติในนัดที่พบกับแอลเบเนียเมื่อวันที่ 5 กันยายน ค.ศ. 2016 ในการแข่งขันฟุตบอลโลก 2018 รอบคัดเลือก ตอนที่เล่นให้กับทีมชาติ เขามักเล่นในตำแหน่งปีกหลังซ้าย ก่อนที่จะเปลี่ยนมาเล่นในตำแหน่งกองกลางที่มีบทบาทรุกมากขึ้น

วันที่ 6 กันยายน ค.ศ. 2018 อาลีออสกีทำประตูช่วยให้ทีมเอาชนะยิบรอลตาร์ 2–0 ในยูฟ่าเนชันส์ลีก ต่อมาในวันที่ 9 กันยายน เขาทำประตูช่วยให้ทีมเอาชนะอาร์มีเนีย 2–0 ในยูฟ่าเนชันส์ลีก

เดือนพฤษภาคม ค.ศ. 2021 อาลีออสกีมีชื่อติดทีมชาติรอบ 26 คนสุดท้ายในการแข่งขันฟุตบอลชิงแชมป์แห่งชาติยุโรป 2020 ซึ่งถือเป็นการปรากฎตัวครั้งแรกของประเทศในการแข่งขันรายการหลัก ในนัดเปิดสนามที่พบกับออสเตรีย หลังจากที่มาร์กอ อาร์นาอูตอวิช (ซึ่งมีเชื้อสายเซอร์เบีย) กองหน้าของออสเตรียทำประตูได้ เขาได้ตะโกนอย่างโกรธแค้นใส่อาลีออสกีและแอกซอน แบย์ตูลาอี ซึ่งทั้งคู่มีเชื้อสายแอลเบเนีย เหตุการณ์นี้คาดว่ามีความเกี่ยวข้องกับกระแสต่อต้านแอลเบเนียของเซอร์เบีย สหพันธ์ฟุตบอลมาซิโดเนียเหนือจึงได้ออกแถลงการณ์ถึงยูฟ่าเพื่อดำเนินการเกี่ยวกับเรื่องนี้

## ชีวิตส่วนตัว
อาลีออสกีเป็นชาวมุสลิม สามารถพูดได้หลายภาษา ทั้งเยอรมัน, อิตาลี, อังกฤษ, แอลเบเนีย, มาซิโดเนีย, สเปน และฝรั่งเศส

## เกียรติประวัติ
**ลีดส์ยูไนเต็ด**
* อีเอฟแอลแชมเปียนชิป: 2019–20
**อัลอะฮ์ลี**
*เอเอฟซีแชมเปียนส์ลีกอีลิท: 2024–25
**รางวัลส่วนตัว**
* ประตูยอดเยี่ยมแห่งเดือนของอีเอฟแอลแชมเปียนชิป: สิงหาคม 2017
* ประตูยอดเยี่ยมแห่งฤดูกาลของลีดส์ยูไนเต็ด: 2017–18

## อ้างอิง

## แหล่งข้อมูลอื่น
*Ezgjan Alioski at Macedonianfootball.com
*Ezgjan Alioski at ESPN FC

หมวดหมู่:นักฟุตบอลชาวมาซิโดเนียเหนือ
หมวดหมู่:นักฟุตบอลทีมชาติมาซิโดเนียเหนือ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:ผู้เล่นในสวิสแชลเลนจ์ลีก
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากปรีเลป
วัดคลองสวน (จังหวัดฉะเชิงเทรา)

**วัดคลองสวน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งเหนือคลองประเวศบุรีรมย์ ในตำบลเกาะไร่ อำเภอบ้านโพธิ์ จังหวัดฉะเชิงเทรา ที่ดินตั้งวัดมีจำนวน 8 ไร่ 3 งาน 48 ตารางวา

วัดคลองสวนสร้างวัดเมื่อวันที่ 1 เมษายน พ.ศ. 2430 ได้รับพระราชวิสุงคามสีมา เมื่อ พ.ศ. 2484  โดยมีนายจ้อย นางจันทร์ ถนอมทรัพย์ เป็นผู้นำในการสร้างวัด และเป็นผู้บริจาคที่ดิน วัดคลองสวนได้รับการคัดเลือกจากกรมการศาสนา กระทรวงศึกษาธิการ เป็นวัดพัฒนาตัวอย่าง ประจำปี พ.ศ. 2515

อาคารและเสนาสนะที่สำคัญ ได้แก่ อุโบสถ สร้างเมื่อ พ.ศ. 2430 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2490 เป็นอาคารไม้ หอสวดมนต์ สร้างเมื่อ พ.ศ. 2533 กุฏิสงฆ์ เป็นอาคารคอนกรีตเสริมเหล็ก จำนวน 10 หลัง ศาลาอเนกประสงค์ สร้างเมื่อ พ.ศ. 2533 ศาลาบำเพ็ญกุศล จำนวน 3 หลัง เป็นอาคารคอนกรีตเสริมเหล็ก หอพระ ซึ่งประดิษฐานรูปเหมือนและอัฐิพระครูพิบูลย์ธรรมขันธ์หรือหลวงพ่อแกร เจ้าอาวาสรูปที่ห้าของวัดคลองสวน ซึ่งมีประชาชนให้ความเคารพศรัทธา และเดินทางมาสักการบูชาอยู่เสมอ และถังน้ำฝนเก่าแก่

## อ้างอิง

คลองสวน
วัดสุวรรณคีรี (จังหวัดฉะเชิงเทรา)

**วัดสุวรรณคีรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บริเวณเชิงเขาดงยาง บนเขาดงยางมีความสูงจากระดับน้ำทะเลประมาณ 100 เมตร ในตำบลหนองแหน อำเภอพนมสารคาม จังหวัดฉะเชิงเทรา มีเนื้อที่ประมาณ 14 ไร่ 1 งาน 76 ตารางวา

วัดสุวรรณคีรี หรือ **วัดเขาดงยาง** สร้างเมื่อ พ.ศ. 2500 ตั้งเป็นวัดเมื่อวันที่ 30 ธันวาคม พ.ศ. 2531 ผู้บริจาคที่ดินให้สร้างวัด คือ นายลำดวน ศิริวนสกุล ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2539

อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 15 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 18 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก กุฎิสงฆ์ จำนวน 12 หลัง เป็นอาคารไม้ วิหาร กว้าง 7 เมตร ยาว 10 เมตร เป็นอาคารคอนกรีตเสริมเหล็ก สร้างเมื่อ พ.ศ. 2538 ศาลาบำเพ็ญกุศล จำนวน 1 หลัง เป็นอาคารไม้ ปูชนียวัตถุ มีพระประธานประจำอุโบสถ รอยพระพุทธบาทจำลอง 1 องค์ และพระพุทธรูปทองสำริด 1 องค์ ยังเป็นที่ประดิษฐานของสมเด็จพุทธทันใจมหาสิทธิโชค 

ในวันช่วงขึ้น 15 ค่ำเดือน 3 ของ ทุกปี จะมีประเพณีขึ้นเขาเผาข้าวหลามซึ่งจัดในอำเภอแปลงยาวและมีการจัดขบวนแห่ข้าวหลามจากอำเภอแปลงยาวไปขึ้นเขาที่วัดสุวรรณคีรีและมีประเพณีห่มผ้าพระนอน (ปางไสยาสน์ ความยาว 20 เมตร) ในช่วงเทศกาลเข้าพรรษาของทุกปี

## อ้างอิง

สุวรรณคีรี
มัสยิดจามา (จัมปาเนร์)

**มัสยิดจามี** หรือ **มัสยิดจามา** ในจัมปาเนร์ รัฐคุชราต ส่วนหนึ่งของอุทยานโบราณคดีจัมปาเนร์-ปาวาครห์ แหล่งมรดกโลกโดยยูเนสโก, และภายใต้การอนุรักษ์ของทรัสต์เฮอริเทจวโรฑา 

## อ้างอิง

จม จมปรร
หมวดหมู่:สิ่งก่อสร้างในรัฐคุชราต
วัดธรรมาวุธาราม

**วัดธรรมาวุธาราม** อาจหมายถึง
* **[[วัดธรรมาวุธาราม (จังหวัดระนอง)|วัดธรรมาวุธาราม]]** จังหวัดระนอง
* **[[วัดธรรมาวุธาราม (จังหวัดสมุทรสงคราม)|วัดธรรมาวุธาราม]]** จังหวัดสมุทรสงคราม

ธรรมาวุธาราม
วัดธรรมาวุธาราม (จังหวัดสมุทรสงคราม)

**วัดธรรมาวุธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนางตะเคียน อำเภอเมืองสมุทรสงคราม จังหวัดสมุทรสงคราม

วัดธรรมาวุธาราม ตั้งอยู่ริมคลองบังปืน เดิมจึงชื่อ **วัดบังปืน** ตามชื่อคลอง โดยมีประวัติศาสตร์ว่า เมื่อครั้งเสียกรุงครั้งที่ 2 นายบุญมาน้องชายหลวงยกกระบัตรเมืองราชบุรี (รัชกาลที่ 1) หนีพม่าผ่านคลองนี้ แล้วนำต้นตาลคู่มาบังกายเพื่อหลบกระสุนปืน จึงไปหาพี่ชายที่อัมพวาได้สำเร็จ ชาวบ้านจึงเรียกคลองบังปืน ตั้งขึ้นเป็นสำนักสงฆ์กลางทุ่งนา เมื่อ พ.ศ. 2497 โดยพระครูวินัยธร (เล็ก) ธมมิโย และได้รับพระราชทานวิสุงคามสีมา เมื่อวันที่ 24 มกราคม พ.ศ. 2501 ท่านเจ้าคุณพระกวีวงศ์ เจ้าคณะจังหวัดสมุทรสงคราม ได้เปลี่ยนชื่อวัดใหม่ว่า "วัดธรรมาวุธาราม" วัดธรรมาวุธารามเจริญรุ่งเรืองด้วยความสามารถของเจ้าอาวาส คือ พระครูสมุทรการโกวิท และเจ้าอาวาสรูปต่อมา

วัดธรรมาวุธารามมีการทำตะกรุดจากใบตาลในคลองบังปืนเป็นเครื่องรางของขลัง สิ่งสำคัญ ได้แก่ อุโบสถหลังงาม และองค์ประธานในอุโบสถ

## อ้างอิง

ธรรมาวุธาราม
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 100 เมตร บุคคลชาย

**การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 100 เมตร บุคคลชาย** เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน

## สถิติ
ก่อนการแข่งขัน สถิติโลกและโอลิมปิกมีดังนี้

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬาว่ายน้ำในโอลิมปิกฤดูร้อน
ไรน์ II

***ไรน์ II*** () เป็นภาพถ่ายสีโดยทัศนศิลปินชาวเยอรมัน อันดรีอัส กัวร์สคี ในปี 1999 ภาพถ่ายแสดงแม่น้ำสายหนึ่ง (คือ แม่น้ำไรน์ตอนล่าง) กำลังไหลในแนวนอน ระหว่างทุ่งสีเขียวที่ขนาบอยู่ ภายใต้ท้องฟ้ามืดครึ้ม รายละเอียดในภาพบางส่วน เช่น คนจูงสุนัขและโรงงานหนึ่งในภาพถูกตัดต่ออกด้วยวิธีทางดิจิทัลโดยศิลปิน ภาพถ่ายนี้เป็นผลงานชิ้นที่สองและชิ้นใหญ่สุดจากชุดภาพถ่ายหกภาพของแม่น้ำไรน์ ภาพนี้ถ่ายที่ใกล้กับเมืองดึสเซิลดอร์ฟ ไม่ไกลจากที่ซึ่งเขาถ่ายอีกภาพหนึ่งในปี 1996 

ในปี 2011 งานพรินท์ของภาพนี้ถูกประมูลไปด้วยราคา 4.3 ล้านดอลลาร์สหรัฐ ทำให้ภาพนี้กลายเป็นภาพถ่ายที่แพงที่สุดในโลก

นักเขียนด้านศิลปะ ฟลอเรนซ์ วอเทอส์ (Florence Waters) เคยเขียนถึงภาพนี้ลง *[[The Daily Telegraph|เดอะเดลี่เทเลกราฟ]]* ว่าเป็นงานที่ "มีชีวิตขีวา, งดงาม และ น่าจดจำ (memorable) – อันที่จริง เราควรจะเขียนว่า เป็นที่ไม่มีทางลืมลง (unforgettable) เสียมากกว่า – [นี่เป็น] การเปลี่ยนความหมาย (twist) แบบร่วมสมัยของ [...] แลนด์สเคปที่โรแมนติก"

## การผลิต
ภาพถ่ายนี้เป็นผลงานชิ้นที่สองและชิ้นใหญ่สุดจากชุดภาพถ่ายหกภาพของแม่น้ำไรน์ ในภาพเป็นแม่น้ำไรน์ตอนล่างไหลไปตามแนวนอน ขนาบด้วยทุ่งหญ้าสีเขียวเรียบ ๆ ภายใต้ท้องฟ้ามืดครึ้มด้วยเมฆ ภาพนี้ถ่ายที่ตำแหน่งหนึ่งไม่ไกลจากเมืองดึสเซิลดอร์ฟ ไม่ไกลจากที่ซึ่งเขาถ่ายอีกภาพหนึ่งในปี 1996  โดยงานชิ้นจากปี 1996 นั้นเขาไม่พึงพอใจ

รายละเอียดและองค์ประกอบจากภาพถ่ายเดิมบางส่วน เช่น โรงวานและคนจูงสุนัข ถูกตัดต่ออกไปด้วยวิธีการทางดิจิทัล การดัดแปลงภาพนี้เขาให้เหตุผลว่า "ถ้าให้พูดอย่างปริทรรศน์ (paradoxically) แล้วละก็ มุมนี้ของแม่น้ำไรน์ไม่สามารถมีได้เลยในโลกความเป็นจริง (in situ) แต่ต้องอาศัยการก่อร่างขึ้นโดยสมมติ (a fictitious construction) เพื่อให้ได้ภาพที่แม่นยำของแม่น้ำสมัยใหม่" ภาพพรินท์ของภาพถ่ายมีขนาด 

## การประมูล
งานพรินท์ดั้งเดิมเป็นสมบัติของ Galerie Monika Sprüth ในโคโลญ ก่อนที่ต่อมาจะถูกซื้อโดยนักสะสมชาวเยอรมันผู้ไม่ประสงค์ระบุนาม ผู้ซึ่งต่อมาได้นำภาพนี้ขายโดยการประมูลที่คริสทีส์ สาขานิวยอร์กในวันที่ 8 พฤศจิกายน 2011 โดยตั้งเป้ามูลค่าอยู่ที่ราว 2.5-3.5 ล้านดอลลาร์สหรัฐ ท้ายที่สุดงานถูกประมูลไปด้วยราคา 4,338,500 ดอลลาร์ โดยไม่ระบุชื่อผู้ซื้อ

## ชิ้นงานสาธารณะ
งานพรินท์ภาพถ่ายนี้ชิ้นที่ห้าซึ่งมีหน้าตาเหมือนกันแต่มีขนาดเล็กกว่าเล็กน้อยที่  ถูกซื้อในปี 2000 โดยเครือหอศิลป์อังกฤษ เทท ปัจจุบันงานชิ้นดังกล่าวอยู่ในของสะสมของเททแต่ไม่ได้นำออกมาจัดแสดงสาธารณะ งานพรินท์อีกชิ้นที่ขนาดเท่ากันเป็นสมบัติของ พิพิธภัณฑ์ศิลปะสมัยใหม่ ที่นิวยอร์กซิตี และไม่ได้จัดแสดงต่อสาธารณะเช่นกัน

## อ้างอิง
โควตาแฮร์

**โควตาแฮร์** (Hare quota) หรือเรียกว่า **โควตาอย่างง่าย** (simple quota) เป็นสูตรคำนวนที่ใช้สำหรับการลงคะแนนแบบถ่ายโอนคะแนนเสียง (single transferable vote) และใช้ในการคำนวนวิธีเหลือเศษสูงสุดสำหรับระบบสัดส่วนแบบบัญชีรายชื่อ ในระบบการลงคะแนนเหล่านี้จะมีโควตาซึ่งเป็นจำนวนคะแนนเสียงขั้นต่ำสำหรับพรรคการเมืองหรือผู้สมัครต่อหนึ่งที่นั่ง และโควตาแฮร์เป็นจำนวนคะแนนเสียงทั้งหมดหารด้วยจำนวนที่นั่งที่มี

โควตาแฮร์เป็นโควตาแบบที่ง่ายที่สุดที่สามารถใช้คำนวนในระบบการลงคะแนนแบบถ่ายโอนคะแนนเสียง (STV) ซึ่งในระบบนี้ ผู้สมัครรายที่ได้คะแนนถึงโควตาจะได้รับเลือกในขณะที่คะแนนเสียงส่วนเกินจากโควตานั้นจะถูกโอนไปให้ผู้สมัครรายอื่น

โควตาแฮร์เริ่มใช้โดยทอมัส แฮร์ ซึ่งเป็นผู้สนับสนุนการลงคะแนนในระบบถ่ายโอนคะแนนเสียง (STV) ในระยะแรก ใน ค.ศ. 1868 เฮนรี ริชมอนด์ ดรูป (ค.ศ. 1831-1884) ผู้คิดค้นโควตาดรูป เพื่อเป็นอีกตัวเลือกแทนโควตาแฮร์ และโควตาดรูปนั้นใช้งานกันอย่างกว้างขวางในปัจจุบัน ส่วนโควตาแฮร์นั้นไม่ค่อยได้ใช้กันกับระบบถ่ายโอนคะแนนเสียง 

ในบราซิลซึ่งใช้วิธีเหลือเศษสูงสุดนั้นใช้โควตาแฮร์ในการคำนวนหาจำนวนที่นั่งขั้นต่ำที่จัดสรรให้แต่ละพรรคการเมือง (หรือพันธมิตร) ที่นั่งส่วนที่เหลือนั้นจะจัดสรรในวิธีโดนต์ โดยขั้นตอนนี้ใช้ในการเลือกตั้งสภาผู้แทนราษฎร สภานิติบัญญัติของรัฐ สภาเทศบาล และสภาเขต

เมื่อเปรียบเทียบกับวิธีที่คล้ายกัน การใช้โควตาแฮร์กับวิธีเหลือเศษสูงสุดมักจะให้ผลลัพธ์แบบที่พรรคเล็กได้เปรียบในขณะที่พรรคใหญ่เสียประโยชน์ ดังนั้นในฮ่องกง การใช้โควตาแฮร์ทำให้แต่ละพรรคการเมืองนั้นใส่ชื่อผู้สมัครลงในรายชื่อที่แยกออกจากกัน ซึ่งในระบบนี้อาจจะได้ที่นั่งเพิ่มได้

## สูตรคำนวน

:\frac{\mbox{total} \; \mbox{votes}}{\mbox{total} \; \mbox{seats}}

* **Total votes** = จำนวนคะแนนเสียงทั้งหมด (บัตรดี) ที่ได้ในการเลือกตั้ง
* **Total seats** = จำนวนที่นั่งทั้งหมดในการเลือกตั้ง

## ตัวอย่างในระบบถ่ายโอนคะแนนเสียง
สมมติว่าในการเลือกตั้งซึ่งมี 2 ที่นั่ง และผู้สมัคร 3 คน ได้แก่ แอนเดรีย คาร์เตอร์ และแบรด โดยมีคะแนนเสียงทั้งหมด 100 คะแนนจากผู้ลงคะแนนทั้งหมด 100 คน คนละหนึ่งเสียงแต่สามารถให้ตัวสำรองได้ (ลำดับสอง) ในการบัตรลงคะแนนได้ผลลัพธ์ดังนี้

เนื่องจากมีผู้ลงคะแนน 100 คน และ 2 ที่นั่ง จึงได้โควตาแฮร์ที่

: \frac{100}{2} = 50 

โดยเริ่มทำการนับคะแนนเสียงจากเฉพาะลำดับแรกก่อนทั้งหมด โดยได้ผลคะแนนดังนี้
* แอนเดรีย 60 คะแนน
* คาร์เตอร์ 14 คะแนน
* แบรด 26 คะแนน

แอนเดรียซึ่งได้เกินกว่า 50 คะแนน ดังนั้นถือว่าได้ตามโควตาและได้รับเลือกไปในที่สุด โดยยังเหลือคะแนนส่วนเกินจากโควตาจำนวน 10 คะแนน ดังนั้นคะแนนส่วนเกินจะถ่ายโอนให้กับคาร์เตอร์ตามที่ระบุไว้ในบัตรลงคะแนน โดยในรอบที่สองนี้สามารถรวมคะแนนได้ดังนี้
* คาร์เตอร์ 24 คะแนน
* แบรด 26 คะแนน

ในขั้นตอนต่อไปนั้นคือการกำจัดผู้สมัครที่มีคะแนนน้อยสุดให้ตกรอบ ในกรณีนี้คือ คาร์เตอร์ ถึงแม้แบรดจะไม่ได้รับคะแนนถึงโควตาแต่ได้รับเลือกตั้งไปเนื่องจากเหลือผู้สมัครแค่เพียง 2 คน และยังได้คะแนนมากกว่าคาร์เตอร์ (เกณฑ์คะแนนนำ) 

ผู้ชนะการเลือกตั้งในครั้งนี้คือ แอนเดรีย และแบรด

## เปรียบเทียบกับโควตาดรูป

## อ้างอิง

ฮ
เอฟรีเดส์: เดอะเฟิร์สท์ 5000 เดส์

***เอฟรีเดส์: เดอะเฟิร์สท์ 5000 เดส์*** (, ทุกวัน: 5000 วันแรก) เป็นงานศิลปะดิจิทัล ผลงานชองไมค์ วินเคิลมันน์ หรือชื่อในวงการว่า บีพเพิล (Beeple) งานศิลปะชิ้นนี้เป็นภาพคอลลาจแสดงภาพดิจิทัลจำนวน 5000 ภาพที่สร้างสรรค์ขึ้นโดยวิรเคิลมันน์ในชุด *เอฟรีเดส์* (Everydays) ภาพนี้ถูกขายในรูปแบบ non-fungible token (NFT) ด้วยมูลค่า $69.3 ล้าน ที่คริสทีส์ในปี 2021 ทำให้ภาพนี้กลายเป็นงานศิลปะ NFT ที่แพงที่สุดที่มีการซื้อขาย และเป็นหนึ่งในชิ้นงานสิลปะที่แพงที่สุดที่ศิลปินยังมีชีวิตอยู่

*เอฟรีเดส์* ถูกซื้อโดยโปรแกรมเมอร์ชาวสิงคโปร์ วิฆเนศ สุนทเรสัน (Vignesh Sundaresan) และเจ้าของ เมตาเพิร์ส (Metapurse) เขาเป็นที่รู้จักในวงการในชื่อ เมตาโกวัน (MetaKovan) ผู้ซึ่งจ่ายเงินซื้องานศิลปะชิ้นนี้โดยใช้สกุลเงินคริปโตเคอร์เรนซีจำนวน 42,329 เอเธอเรียม 

จากการซื้อนี้ เมตาโกวัน ได้รับสิทธิ์ในการจัดแสดงผลงาน แต่จะไม่ได้ถือลิขสิทธิ์ในชิ้นงาน เขาจัดแสดงผลงานที่ความละเอียดเต็มบนหอศิลป์ดิจิทัลของเขา ในเมตาเวิร์ส

## ชิ้นงาน
งานชิ้นนี้ได้รับแรงบันดาลใจจากศิลปินชาวอังกฤษ ทอม จัดด์ (Tom Judd) วินเคิลมันน์เริ่มสร้างงานศิลปะรายวันตั้งแต่ 1 พฤษภาคม 2007 ภาพเหล่านี้มีทั้งบุคคลจากวัฒนธรรมสมัยนิยมอย่าง เจฟ เบซอส และ ดอนัลด์ ทรัมป์ รูปทั้งหมดถูกนำมาเรียงต่อกันตามลำดับเวลาที่สร้างสรรค์ Some of the earlier images are hand drawn and not computer produced.

บทความบนอาร์ทเน็ต โดยนักวิจารณ์ศิลปะ เบน เดวิส อ้างว่าบางภาพในภาพจำนวน 5,000 ภาพนี้ประกอบด้วยภาพเหมารวมที่มีคติถือผิว (racial), รังเกียจสตรี (misogynistic) และรังเกียจคนรักร่วมเพศ (homophobic)

## อ้างอิง

หมวดหมู่:ผลงานในปี พ.ศ. 2564
พรนับพัน พรเพ็ญพิพัฒน์

**พรนับพัน พรเพ็ญพิพัฒน์** (เกิด 25 มิถุนายน พ.ศ. 2540) ชื่อเล่น **เนเน่** ซึ่งรู้จักในชื่อจีนของเธอว่า **เจิ้ง หน่ายซิน** () เป็นนักร้องและนักแสดงชาวไทยภายใต้สังกัด โซนี่ มิวสิค (ประเทศจีน) เธอได้รับความนิยมหลังจากที่ได้อันดับที่ 5 ในตอนสุดท้ายของพรอดิวซ์แคมป์ 2020 และเดบิวต์ในฐานะสมาชิกของวงเกิร์ลกรุป บงบงเกิลส์ 303 ในปี พ.ศ. 2563

## ชีวิตวัยเด็ก
พ่อและแม่ของเธอเป็นชาวไทยเชื้อสายจีนที่อาศัยอยู่ในกรุงเทพฯ เธอได้ชื่อเล่นว่า เนเน่ เนื่องจากแม่ของเธอชอบการ์ตูนเรื่องเครยอนชินจัง จึงตั้งชื่อเธอตามตัวละครในเรื่องที่มีชื่อว่า เนเน่จัง

## อาชีพ
### 2556–2562: เอเอฟ 10, มิลค์เชค และเดบิวต์เป็นนักแสดง
ในปี พ.ศ. 2556 เนเน่ได้เข้าแข่งขันในรายการ ทรู อะคาเดมี่ แฟนเทเชีย ซีซั่นที่ 10 ในฐานะผู้เข้าแข่งขันที่อายุน้อยที่สุด และจบในอันดับที่ 12 ในสัปดาห์สุดท้าย

เมื่อวันที่ 8 พฤศจิกายน พ.ศ. 2558 เนเน่เริ่มต้นอาชีพนักร้องของเธอโดยเปิดตัวในฐานะสมาชิกของวงไอดอลไทยคือวง มิลค์เชค ภายใต้การดูแลของจีเอ็มเอ็ม แกรมมี่ และปล่อยดิจิตอลซิงเกิลแรกกับทางวงคือเพลง "SHARE" ในปีเดียวกันนั้นเธอได้ทำหน้าที่เป็นดีเจวิทยุให้กับช่อง 93 "Talk Talk"

## ผลงาน
### เพลง
**คำอธิบาย**
* ภาษาไทย
* ภาษาจีน
* ภาษาอังกฤษ
* ภาษาเวียดนาม

#### ผลงานเพลงในฐานะมิลค์เชก

#### ผลงานเพลงในฐานะบงบงเกิลส์ 303

#### ผลงานเพลงในฐานะศิลปินเดี่ยว

#### ซิงเกิลพิเศษ

#### เพลงประกอบ

#### เครดิตการแต่งเพลง

### ผลงานการแสดง
**คำอธิบาย**
* นางเอก
* นักแสดงหลัก
* นักแสดงสมทบ
* ประเทศไทย
* ประเทศจีน
* ประเทศเวียดนาม
* กำลังถ่ายทำ
* รอออกอากาศ
* กำลังออกอากาศ

#### ซีรีส์

#### ละครสั้น

#### ภาพยนตร์

#### มิวสิกวิดีโอ

### พากย์เสียง
**คำอธิบาย**
* ภาษาไทย
* ภาษาจีน

#### ภาพยนตร์

#### ซีรีส์

### รายการ
**คำอธิบาย**
* สมาชิกหลัก
* ผู้เข้าแข่งขัน
* ประเทศไทย
* ประเทศจีน

#### การประกวด

#### วาไรตี้

#### เรียลลิตี้

## คอนเสิร์ต

## แฟนมีต (Fanmeeting)

## รางวัล

## อ้างอิง

## แหล่งข้อมูลอื่น
*(Livestream) NENE 1st Birthday Fan Meeting In Bangkok Click Here

หมวดหมู่:นักแสดงหญิงชาวไทย
หมวดหมู่:นักร้องนักแต่งเพลงหญิงชาวไทย
หมวดหมู่:ชาวไทยเชื้อสายแต้จิ๋ว
หมวดหมู่:นักร้องเพลงภาษาจีนชาวไทย
หมวดหมู่:นักร้องเพลงภาษาอังกฤษชาวไทย
หมวดหมู่:พุทธศาสนิกชนชาวไทย
หมวดหมู่:บุคคลจากวิทยาลัยเทคโนโลยีอุตสาหกรรม มหาวิทยาลัยเทคโนโลยีพระจอมเกล้าพระนครเหนือ
หมวดหมู่:บุคคลจากมหาวิทยาลัยนานาชาติแสตมฟอร์ด
หมวดหมู่:บุคคลจากวิทยาลัยอุตสาหกรรมสร้างสรรค์ มหาวิทยาลัยศรีนครินทรวิโรฒ
หมวดหมู่:ชาวไทยในประเทศจีน
ฟุตบอลชิงแชมป์แห่งชาติยุโรป 2020 รอบแพ้คัดออก

**รอบแพ้คัดออกของ[[ฟุตบอลชิงแชมป์แห่งชาติยุโรป 2020]]** มีกำหนดจะเริ่มต้นขึ้นในวันที่ 26 มิถุนายน ค.ศ. 2021 และจะสิ้นสุดลงในวันที่ 11 กรกฎาคม ค.ศ. 2021 โดยนัดชิงชนะเลิศจะจัดขึ้นที่สนามกีฬาเวมบลีย์ในกรุงลอนดอน ประเทศอังกฤษ

**''หมายเหตุ:** วันและเวลาทั้งหมดตามเวลาออมแสงยุโรปกลาง (UTC+02:00)*

==รูปแบบการแข่งขัน==
ในรอบแพ้คัดออก ถ้านัดหนึ่งสิ้นสุดด้วยผลเสมอกันภายในเวลา 90 นาทีของการลงเล่นเวลาปกติ จะมีการ[[เวลาพิเศษ|ต่อเวลาพิเศษ]] (สองครึ่ง ครึ่งละ 15 นาที) ในขณะที่แต่ละทีมจะได้รับอนุญาตให้มีการเปลี่ยนตัวผู้เล่นคนที่หก ถ้ายังเสมอกันหลังต่อเวลาพิเศษ นัดนั้นจะได้รับการตัดสินด้วย[[การดวลลูกโทษ (ฟุตบอล)|การดวลลูกโทษ]]เพื่อหาผู้ชนะ

ยูฟ่าได้กำหนดตารางการแข่งขันรอบ 16 ทีมสุดท้าย ดังต่อไปนี้:
* *'แมตช์ 1**: ผู้ชนะ [[ฟุตบอลชิงแชมป์แห่งชาติยุโรป 2020 กลุ่มบี|กลุ่มบี]] พบกับ อันดับที่ 3 กลุ่ม เอ/ดี/อี/เอฟ
* **แมตช์ 2**: ผู้ชนะ [[ฟุตบอลชิงแชมป์แห่งชาติยุโรป 2020 กลุ่มเอ|กลุ่มเอ]] พบกับ รองชนะเลิศ [[ฟุตบอลชิงแชมป์แห่งชาติยุโรป 2020 กลุ่มซี|กลุ่มซี]]
* **แมตช์ 3**: ผู้ชนะ [[ฟุตบอลชิงแชมป์แห่งชาติยุโรป 2020 กลุ่มเอฟ|กลุ่มเอฟ]] พบกับ อันดับที่ 3 กลุ่ม เอ/บี/ซี
* **แมตช์ 4**: รองชนะเลิศ [[ฟุตบอลชิงแชมป์แห่งชาติยุโรป 2020 กลุ่มดี|กลุ่มดี]] พบกับ รองชนะเลิศ [[ฟุตบอลชิงแชมป์แห่งชาติยุโรป 2020 กลุ่มอี|กลุ่มอี]]
* **แมตช์ 5**: ผู้ชนะ กลุ่มอี พบกับ อันดับที่ 3 กลุ่ม เอ/บี/ซี/ดี
* **แมตช์ 6**: ผู้ชนะ กลุ่มดี พบกับ รองชนะเลิศ กลุ่มเอฟ
* **แมตช์ 7**: ผู้ชนะ กลุ่มซี พบกับ อันดับที่ 3 กลุ่ม ดี/อี/เอฟ
* **แมตช์ 8''': รองชนะเลิศ กลุ่มเอ พบกับ รองชนะเลิศ กลุ่มบี

เช่นเดียวกับทุกทัวร์นาเมนต์ตั้งแต่ฟุตบอลชิงแชมป์แห่งชาติยุโรป 1984 ครั้งนี้ไม่มีการเพลย์ออฟชิงอันดับที่สาม

### โอกาสที่จะเกิดขึ้นของแต่ละนัดในรอบ 16 ทีมสุดท้าย
โดยการจัดการแข่งขันจะมีทีมอันดับที่ 3 ที่มีคะแนนดีที่สุด 4 ทีมได้สิทธิ์เข้าร่วมแข่งขันในรอบ 16 ทีม:

## ทีมที่ผ่านเข้ารอบ
ทีมที่ดีที่สุดจากแต่ละกลุ่ม กลุ่มละ 2 ทีม บวกกับทีมอันดับที่ 3 ที่ดีที่สุด 4 ทีม จะได้ผ่านเข้ารอบสำหรับรอบแพ้คัดออก

## สายการแข่งขัน


## รอบ 16 ทีม

### เวลส์ พบ เดนมาร์ก


### อิตาลี พบ ออสเตรีย


### เนเธอร์แลนด์ พบ เช็กเกีย


### เบลเยียม พบ โปรตุเกส


### โครเอเชีย พบ สเปน


### ฝรั่งเศส พบ สวิตเซอร์แลนด์


### อังกฤษ พบ เยอรมนี


### สวีเดน พบ ยูเครน


## รอบก่อนรองชนะเลิศ

### สวิตเซอร์แลนด์ พบ สเปน


### เบลเยียม พบ อิตาลี


### เช็กเกีย พบ เดนมาร์ก


### ยูเครน พบ อังกฤษ


## รอบรองชนะเลิศ

### อิตาลี พบ สเปน


### อังกฤษ พบ เดนมาร์ก


## รอบชิงชนะเลิศ

## อ้างอิง

## แหล่งข้อมูลอื่น
*

หมวดหมู่:ฟุตบอลชิงแชมป์แห่งชาติยุโรป 2020
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
ยุทธการที่โอเฟอร์โลน

**ยุทธการที่โอเฟอร์โลน** เป็นการสู้รบในสงครามโลกครั้งที่สอง ระหว่างกองทัพฝ่ายสัมพันธมิตรกับกองทัพเยอรมัน ซึ่งเกิดขึ้นภายในและบริเวณรอบ ๆ หมู่บ้านโอเฟอร์โลน ทางตะวันออกเฉียงใต้ของเนเธอร์แลนด์ ระหว่างวันที่ 30 กันยายน ถึง 18 ตุลาคม ค.ศ. 1944 การสู้รบครั้งนี้ ซึ่งส่งผลทำให้ฝ่ายสัมพันธมิตรได้รับชัยชนะ ซึ่งเกิดมาจากภายหลังฝ่ายสัมพันธมิตรเปิดฉากปฏิบัติการเอนทรี ฝ่ายสัมพันธมิตรได้เดินหน้าเพื่อปลดปล่อยเมืองแฟ็นราย

หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การรุกของฝ่ายสัมพันธมิตรจากปารีสถึงแม่น้ำไรน์
หมวดหมู่:เหตุการณ์ในเดือนตุลาคม พ.ศ. 2487
ความละเอียด 4K

**ความละเอียด 4K** () สื่อถึงความละเอียดหน้าจอแนวนอนประมาณ 4,000 พิกเซล โดยทั่วไปโทรทัศน์ดิจิทัลและการถ่ายภาพยนตร์ดิจิทัลใช้ความละเอียด 4K ที่แตกต่างกัน ในโทรทัศน์กับสื่อผู้บริโภค มาตรฐาน 4K หลักอยู่ที่ 3840 x 2160 พิกเซล (4K UHD) ส่วนอุตสาหกรรมการฉายภาพยนตร์จะใช้ 4096 x 2160 พิกเซล (DCI 4K)

เมื่อราคาโทรทัศน์ลดลงอย่างมากในช่วง ค.ศ. 2014 ถึง 2015 ทำให้ส่วนแบ่งการตลาดของโทรทัศน์ 4K เพิ่มขึ้น 

## อ้างอิง

## แหล่งข้อมูลอื่น



### บทความ
* 
* 
* 
* 
* 
* .
* 
* 
* 
* 
* , 2015 follow-up article: 

### เว็บทางการจาก NHK
* .
* .
* .

### วิดีโอ
* .



หมวดหมู่:การสร้างภาพดิจิทัล
หมวดหมู่:เทคโนโลยีภาพยนตร์และวิดีโอ
หมวดหมู่:โทรทัศน์ความละเอียดสูงยิ่งยวด
มาร์เติน เดอ โรน

**มาร์เติน แอ็ลโก เดอ โรน** (; เกิดวันที่ 29 มีนาคม ค.ศ. 1991) เป็นนักฟุตบอลชาวดัตช์ที่เล่นในตำแหน่งกองกลางให้กับอาตาลันตาในอิตาลีและทีมชาติเนเธอร์แลนด์ ก่อนหน้านี้เขาเคยเล่นให้กับสปาร์ตาโรตเตอร์ดัม, เฮเรินเฟน และมิดเดิลส์เบรอ

## ชีวิตช่วงต้น
เดอ โรนเกิดที่ซไวน์แดร็คต์ และเติบโตที่แฮ็นดริก-อีโด-อัมบัคต์ ซึ่งเขาได้เล่นให้กับทีมเยาวชนของอาเอสเวฮา หลังจากนั้น เขาย้ายไปเล่นให้กับทีมเยาวชนของไฟเยอโนร์ดและสปาร์ตาโรตเตอร์ดัม

## ทีมชาติ
เดอ โรน เคยลงเล่นให้กับทีมชาติเนเธอร์แลนด์รุ่นอายุไม่เกิน 19 ปีในการแข่งขันรอบคัดเลือกของฟุตบอลชิงแชมป์แห่งชาติยุโรป 2010 โดยเมื่อวันที่ 12 พฤศจิกายน ค.ศ. 2009 เขาได้ลงเล่นเป็นนัดแรกและทำประตูแรกในนาม *อัศวินสีส้ม* รุ่นอายุไม่เกิน 19 ปี ในรอบคัดเลือกนัดที่พบกับมอลตา ต่อมาวันที่ 13 พฤศจิกายน ค.ศ. 2016 เขาได้ลงเล่นนัดแรกให้กับทีมชาติชุดใหญ่

เขากลับมามีชื่อติดทีมชาติอีกครั้งภายใต้การคุมทีมของโรนัลด์ กุมัน ผู้จัดการทีมคนใหม่ ในนัดกระชับมิตรที่จะพบกับอังกฤษและโปรตุเกสเมื่อเดือนมีนาคม ค.ศ. 2018

## อ้างอิง

## แหล่งข้อมูลอื่น
* Voetbal International profile 

หมวดหมู่:กองกลางฟุตบอล
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นไฟเยอโนร์ด
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นในเอเรอดีวีซี
หมวดหมู่:ผู้เล่นในเอร์สเตอดีวีซี
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:บุคคลจากจังหวัดเซาท์ฮอลแลนด์
พระยาอภัยภูเบศร (นอง)

**พระยาอภัยภูเบศร** (นอง) ตระกูล **อภัยวงศ์** (สกุล อภัยวงศ์ มีหลังจากที่พระยาอภัยภูเบศร ถึงแก่อนิจกรรม)  เป็นเจ้าเมืองพระตะบองคนที่ 6 ระหว่าง พ.ศ. 2390–2403 มีนามเดิมว่า นอง, ฟอง หรือ ม่วง เป็นบุตรของพระยาธิราชวงศา

หลังจากเจ้าเมืองพระตะบองคนที่ 5 ที่นักองค์อิ่มเป็นกบฏต่อไทย ทำลายเมืองพระตะบองแล้วลงไปอยู่กับญวนที่พนมเปญ เมื่อ พ.ศ. 2382 พระบาทสมเด็จพระนั่งเกล้าเจ้าอยู่หัวก็ทรงโปรดเกล้าฯ ให้ปรับปรุง ซ่อมแซม เมืองพระตะบองเสียใหม่ แต่มิได้ทรงแต่งตั้งผู้ใดเป็นเจ้าเมืองพระตะบองเป็นเวลานานถึง 7 ปี ซึ่งน่าจะมาจากเหตุผลที่ไทยยังไม่สามารถจะหาผู้ใดที่ไว้วางใจ จงรักภักดีต่อไทยอย่างจริงใจ 

บุคคลที่ได้รับการพิจารณาแต่งตั้งเป็นเจ้าเมืองพระตะบองขณะนั้นมีอยู่ 2 ท่าน คือ พระพิทักษ์บดินทร์ (โสม) ซึ่งเป็นปลัดเมืองพระตะบอง และพระนิรนทรโยธา (นอง, ฟอง หรือ ม่วง) กรมการเมืองซึ่งเป็นบุตรเขยของเจ้าพระยาอภัยภูเบศร (แบน) เจ้าเมืองพระตะบองคนที่ 1 ทั้งสองท่านมีบทบาทในการต่อสู้ป้องกันเมืองพระตะบองจากญวนเมื่อ พ.ศ. 2382 โดยนำกองทัพออกสะกัดครอบครัวเมืองพระตะบองให้กลับเข้าเมือง และนำกำลังเข้าตั้งมั่นรักษาเมือง ก่อนที่กองทัพจากกรุงเทพจะยกออกไป ทั้งสองท่านยังร่วมมือกับนักองค์ด้วงเกลี้ยกล่อมชักชวนชาวเมืองพระตะบองให้ลงไปพนมเปญ เมื่อ พ.ศ. 2381 และถูกจับได้จึงมีความผิด พระบาทสมเด็จพระนั่งเกล้าเจ้าอยู่หัวทรงเห็นว่าที่ทำไปเพราะตั้งใจจะประจบนักองค์ด้วงเพียงเท่านั้น อีกทั้งทั้งสองท่านเป็นข้าหลวงและบุตรหลานเจ้าพระยาอภัยภูเบศร (แบน) จึงทรงพระกรุณามิให้ลงโทษ โปรดให้เจ้าพระยาบดินทรเดชา (สิงห์ สิงหเสนี) ภาคทัณฑ์ไว้ก่อน

หลังจากเว้นว่างจากการมีเจ้าเมืองพระตะบองนาน 7 ปี เป็นเวลาที่ไทยทำสงครามกับญวนครั้งที่ 2 เจ้าพระยาบดินทรเดชาเป็นแม่ทัพในการบัญชาทัพ ท่านเดินทางไปยังเมืองพระตะบองเพื่อติดต่อสั่งราชการที่เมืองพระตะบอง ท่านตั้งให้พระพิทักษ์บดินทร์ (โสม) รั้งราชการเป็นเจ้าเมืองพระตะบอง และให้พระนิรนทรโยธานำกองทัพออกไปทำสงครามกับญวนในเขมร เมื่อสงครามจบลง พระพิทักษ์บดินทร์ (โสม) ก็ถึงแก่อสัญกรรม จึงได้ทรงพระกรุณาโปรดเกล้าฯ แต่งตั้งพระนิรนทรโยธา เป็นเจ้าเมืองพระตะบองคนที่ 6 ต่อมาท่านปกครองเมืองพระตะบองโดยปรับปรุงเมืองที่ทรุดโทรมให้เจริญขึ้น สภาพความเป็นอยู่ของราษฎรดีขึ้น พระยาอภัยภูเบศร (นอง) ว่าราชการได้ 12 ปี ถึงแก่อนิจกรรมเมื่อ พ.ศ. 2403

## บุตร
มีบุตรชายรวม 5 คน
* เจ้าพระยาคทาธรธรณินทร์ (เยีย อภัยวงศ์)
* นายทองอยู่
* นายขำ
* นายบัว
* นายยศ

## อ้างอิง

หมวดหมู่:เจ้าเมืองพระตะบอง
หมวดหมู่:บุคคลจากจังหวัดพระตะบอง
หมวดหมู่:บรรดาศักดิ์ชั้นพระยา
หมวดหมู่:สกุลอภัยวงศ์
กีฬากรีฑาในโอลิมปิกฤดูร้อน 2020 – วิ่ง 200 เมตร บุคคลชาย

**การแข่งขันกีฬากรีฑาในโอลิมปิกฤดูร้อน 2020 – วิ่ง 200 เมตร บุคคลชาย** มีกำหนดจัดขึ้นระหว่างวันที่ 3-4 สิงหาคม พ.ศ. 2564 ที่กรีฑาสถานแห่งชาติญี่ปุ่น คาดว่าจะมีนักกีฬาประมาณ 60 คนเข้าร่วมแข่งขัน จำนวนที่แน่นอนจะขึ้นอยู่กับว่ามีกี่ประเทศที่ใช้อันดับสากลในการเพิ่มนักกีฬานอกเหนือจาก 56 คนที่ผ่านการคัดเลือกตามช่วงเวลาหรืออันดับ (มีการใช้อันดับสากล 23 ตำแหน่งในปี พ.ศ. 2559)

## การคัดเลือก

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
ฟร็องซัว โกลด เดอ บูเย

**ฟร็องซัว โกลด อามูร์ ดูว์ ชารีโยล มาร์กี เดอ บูเย** (; 19 พฤศจิกายน ค.ศ. 1739 – 14 พฤศจิกายน ค.ศ. 1800) เป็นนายพลชาวฝรั่งเศส ภายหลังจากได้มีชื่อเสียงโด่งดังในสงครามเจ็ดปี เขาได้รับการแต่งตั้งให้เป็นผู้ว่าการทหารแห่งกัวเดอลุปในปี ค.ศ. 1768 ความสำเร็จทางทหารที่เป็นที่เลื่องลือของเขาเกิดขึ้นในหมู่เกาะเวสต์อินดีสในช่วงสงครามประกาศอิสรภาพอเมริกา ที่ซึ่งเขาได้เข้าไปมีส่วนเกี่ยวข้องกับฝรั่งเศสยึดทรัพย์สินจำนวนหนึ่งของบริติช ภายหลังสงคราม เขาได้เดินทางกลับฝรั่งเศส ซึ่งเขาได้ดำรงตำแหน่งเป็นผู้บัญชาการทหารในภาคตะวันออกเฉียงเหนือของประเทศในช่วงเวลาของการปฏิวัติฝรั่งเศส ด้วยความยึดมั่นต่อลัทธิกษัตริยนิยม เขาได้เป็นผู้สมรู้ร่วมคิดที่สำคัญที่เกี่ยวข้องกับการลักลอบพาพระมหากษัตริย์และพระบรมวงศ์ในการหลบหนีซึ่งล้มเหลวใน ค.ศ. 1791 ด้วยความล้มเหลวในครั้งนี้ทำให้บลูเยต้องลี้ภัยออกนอกประเทศ เขายังคงมีบทบาทหน้าที่ในการให้คำปรึกษาแก่สมาชิกของสหสัมพันธมิตรครั้งที่หนึ่ง ซึ่งทำการต่อต้านกองทัพของฝ่ายปฏิวัติฝรั่งเศสในช่วงปีแรกของสงครามปฏิวัติฝรั่งเศส เขาเสียชีวิตลงในขณะที่ลี้ภัยอยู่ในกรุงลอนดอน และถูกกล่าวขานว่า เป็นผู้นิยมกษัตริย์ซึ่งเป็นที่เกลียดชังของประชาชน ซึ่งปรากฏในเนื้อเพลง ลามาร์แซแยซ เพลงประจำชาติฝรั่งเศส

หมวดหมู่:นักการทหารชาวฝรั่งเศส
หมวดหมู่:บุคคลในการปฏิวัติฝรั่งเศส
วัดดอนยอ (จังหวัดนครปฐม)

**วัดดอนยอ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนตูม อำเภอบางเลน จังหวัดนครปฐม มีเนื้อที่ตั้งวัด 38 ไร่ 3 งาน

วัดดอนยอได้เริ่มสร้างเป็นสำนักสงฆ์ โดยหลวงปู่หลิม ท่านธุดงค์มาจากจังหวัดเพชรบุรี เป็นผู้ริเริ่มสร้าง โดยกำหนดพื้นที่อยู่ระหว่างหมู่บ้านหนองน้ำเปี้ยวกับหมู่บ้านหัวทราย เมื่อเริ่มสร้างเป็นสำนักสงฆ์ หลวงปู่หลิมไม่ได้อยู่ประจำ ต่อมาหลวงพ่อแพ จากอำเภอบ้านแพ มาอยู่ประมาณ 2–3 ปี และต่อมาหลวงปู่หลิมได้นิมนต์หลวงพ่อผ่อง จากอำเภอบางคนที มาอยู่อีกหลายปี จนตั้งเป็นวัดเมื่อ พ.ศ. 2460 โดยใช้ชื่อว่า "วัดดอนยอ" สาเหตุเพราะสภาพพื้นที่สร้างวัดนั้นเป็นเนินดินอุดมสมบูรณ์และมีต้นยอขึ้นเป็นจำนวนมาก 

วัดดอนยอมีพระอธิการแตง พุทฺธปาโล ดำรงตำแหน่งเจ้าอาวาสรูปแรก ท่านได้สร้างกุฏิ ศาลาการเปรียญ และอุโบสถขึ้นครั้งแรก และได้จัดงานปิดทองฝังลูกนิมิตเมื่อ พ.ศ. 2489 ในยุคของพระมัน มุทิโต ได้รักษาการเจ้าอาวาสเมื่อ พ.ศ. 2510 และได้แต่งตั้งเป็นเจ้าอาวาสเมื่อ พ.ศ. 2520 ได้พัฒนาสิ่งก่อสร้างต่าง ๆ ที่เริ่มชำรุดทรุดโทรม จนถึง พ.ศ. 2528 ได้สร้างอุโบสถหลังใหม่

อาคารเสนาสนะที่สำคัญ ได้แก่ อุโบสถหลังเก่าสร้างเมื่อ พ.ศ. 2490 ได้รับพระราชทานวิสุงคามสีมาเมื่อวันที่ 22 ธันวาคม พ.ศ. 2482 อุโบสถหลังใหม่มีรูปแบบทรงไทยมีสามลด พื้นปูหินอ่อน มีกำแพงแก้วล้อมรอบ ก่อสร้างแล้วเสร็จเมื่อ พ.ศ. 2540 ได้รับพระราชทานวิสุงคามสีมาเมื่อวันที่ 3 พฤศจิกายน พ.ศ. 2538 และศาลาการเปรียญทรงไทย ยกพื้นสูง ก่อเป็นบัวเอวขันรอบโครง ส่วนใหญ่เป็นไม้เต็ง เสาไม้มะค่าแต้ ก่อสร้างแล้วเสร็จเมื่อ พ.ศ. 2540

## รายนามเจ้าอาวาส
* พระอธิการแตง พุทฺธปาโล 
* พระครูวรเวชวิมล (มัน มุทิโต) 
* พระสมุห์ ปรีชา สนฺตจิตฺโต 
* พระครูปฐมสิริคุณ (ทัน มนฺตชาโต)

## อ้างอิง

ดอนยอ
วัดปัญจทายิกาวาส

**วัดปัญจทายิกาวาส** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี เป็นวัดนิกายธรรมยุตแห่งเดียวของตำบล มีที่ดินตั้งวัดเนื้อที่ 9 ไร่ มีพระครูปทุมธรรมโศภิต (รณชัย) เป็นเจ้าอาวาสวัด

วัดปัญจทายิกาวาสตั้งเป็นวัดในปี พ.ศ. 2409 ได้รับพระราชทานวิสุงคามสีมาเมื่อวันที่ 26 พฤษภาคม พ.ศ. 2449 โดยมีนายเนตร เงินหิรัญ นายหรุ่ม ทัศนาธร บริจาคที่ดิน 9 ไร่ อยู่ติดกับคลองซอยที่ 5 หลังจากที่กรมชลประทานได้ขุดคลองซอยเชื่อมระหว่างคลองส่งน้ำหกวากับคลองส่งน้ำแปดวา แต่เดิมนั้นวัดอยู่ริมบึง มีศาลาอยู่ข้างบึง เมื่อดวงอาทิตย์คล้อยลงใกล้เวลาพลบค่ำ ไม่สามารถจะเดินทางต่อไปได้ จึงพักค้างคืน ณ ศาลานี้ จึงเรียกบริเวณนี้ว่า *ค่ำตะวันคล้อย* บึงที่อยู่ข้างเรียก  *บึงค่ำตะวันคล้อย* ท่านเจ้าคุณเกษ แห่งวัดเฉลิมพระเกียรติวรวิหาร ได้ให้สร้างศาลาที่พักขึ้นมาก่อนสำหรับเป็นที่พักผ่อนผู้คนสัญจรไปมา ชื่อของบึงได้เรียกเพี้ยนกันไปเป็นบึงคำพร้อย จึงเรียกชื่อวัดว่า **วัดบึงคำพร้อย** ต่อมาเปลี่ยนชื่อเป็น "วัดปัญจทายิกาวาส" เมื่อ พ.ศ. 2499 ด้านการศึกษา ทางวัดได้สอนพระปริยัติธรรมเริ่มมาตั้งแต่ พ.ศ. 2475 เมื่อ พ.ศ. 2466 ท่านเจ้าอาวาส สาคร เขมโก ได้ตั้งโรงเรียนวัดปัญจทายิกาวาส เมื่อ พ.ศ. 2466 โดยมีนายเขียน ทัศนาธร เป็นผู้อุปการะจัดตั้งโรงเรียน โดยใช้ศาลาการเปรียญของวัดปัญจทายิกาวาสเป็นที่เรียน

## อ้างอิง

ปัญจทายิกาวาส
ลายแถบซิ่ง

[thumb|[เชลบี เดย์โทนา|รถเก๋งสองประตูเชลบี เดย์โทนา ค.ศ. 1964]]

**ลายแถบซิ่ง** () หรือที่เรียกว่าลายแถบเลอม็อง หรือลายแถบแรลลี ซึ่งเดิมถูกนำไปใช้กับรถแข่ง เพื่อช่วยระบุตัวตนในสนามระหว่างการแข่ง 

## รถแข่ง
[thumb|[บริกส์ คันนิงแฮม|คันนิงแฮม ซี-4อาร์ ค.ศ. 1952]]

ลายแถบซิ่งถูกนำไปใช้กับรถแข่งของทีมคันนิงแฮมซึ่งเริ่มต้นใน ค.ศ. 1951 โดยปกติแล้วจะมีแถบสีน้ำเงินขนานกันสองเส้นวิ่งจากด้านหน้าไปด้านหลังตรงกลางตัวรถสีขาว ซึ่งช่วยให้ผู้ชมแยกแยะตัวรถได้ในระหว่างการแข่ง สิ่งเหล่านี้พัฒนามาจากสีรถแข่งอเมริกันที่จดทะเบียนโดยเอฟไอเอของตัวถังสีขาวและแชสซีสีน้ำเงิน นับตั้งแต่วันที่รถแข่งได้เปิดเผยแชสซี ซึ่งแถบสีน้ำเงินสองแถบเป็นสัญลักษณ์ของสีตัวถัง

ใน ค.ศ. 1964 รถเก๋งสองประตูเชลบี เดย์โทนา จะใช้ลายแถบสีน้ำเงินกับสีขาวกลับกัน และได้เข้าแข่งขันใน ค.ศ. 1964 รวมถึงรายการ 24 ชั่วโมง เลอม็อง ค.ศ. 1965

## อ้างอิง

## แหล่งข้อมูลอื่น

* Cover of ''Time'' magazine dated, April 26, 1954 —the links at the bottom of the page lead to various years of production
* A Costin Lister Jaguar raced by the Briggs Cunningham team in detail and with history —with link to views
* Full list of Team Cunningham drivers —presented on site along with many other informative pages
* Road Racing Drivers Club—see deceased members list for the biography
* Briggs Swift Cunningham II—tribute 2003

หมวดหมู่:การปรับแปลงยานพาหนะ
วัดนาบุญ (จังหวัดปทุมธานี)

**วัดนาบุญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรังสิต อำเภอธัญบุรี จังหวัดปทุมธานี ปัจจุบันมีพระครูปทุมบุญเขตต์ (ภเชน อาภากโร) เป็นเจ้าอาวาส

วัดนาบุญสร้างเมื่อประมาณ พ.ศ. 2427 โดยได้รับพระบรมราชโองการโปรดเกล้าพระราชทานที่ดินให้เป็นวิสุงคามสีมา เขตอาวาสสงฆ์ (หมู่บ้านพระอารามสงฆ์) พระเจ้าบรมวงศ์เธอ กรมพระนราธิปประพันธ์พงศ์ เสด็จทรงเป็นประธานผู้ขอพระราชทานที่ดิน และริเริ่มสร้างวัดขึ้นอุทิศถวายเป็นพระอารามสงฆ์เพื่อให้คณะสงฆ์ได้พำนักอาศัยอยู่ปฏิบัติพุทธศาสนกิจ ตามพระธรรมวินัยมาจนถึงปัจจุบันนี้ ได้เริ่มสร้างวัดขึ้น และให้ขนานนามว่า **วัดนาบุญปุญญเขตดาราราม** เริ่มเปิดสอนพระปริยัติธรรม ตั้งแต่ พ.ศ. 2437 และได้มอบที่วัดให้ทางราชการได้เปิดโรงเรียนประชาบาลสอนระดับประถมศึกษา

อุโบสถหลังแรกถูกมุงด้วยสังกะสี มีคูน้ำล้อมรอบอุโบสถเป็นเขตนิมิตร เพื่อทำสังฆกรรม (ที่เรียกว่าโบสถ์น้ำ) ต่อมาอุโบสถนี้ ได้ชำรุดทรุดโทรมผุพังลงมาก ดังนั้นจึงทำการรื้อถอนออกแล้วสร้างอุโบสถเป็นตัวตึกคอนกรีตขึ้นใหม่ ดังที่ได้เห็นอยู่ในปัจจุบัน แล้วขอพระราชทานอุญาต ผูกพัทธสีมาขึ้นใหม่ เพื่อเป็นเขตในการประชุมสงฆ์ เพื่อทำสังฆกรรมกิจของสงฆ์ เมื่อปี พ.ศ. 2491 เป็นต้นมา แรกเริ่มสร้างเดิมมีกุฏิ 3–4 หลัง เป็นเรือนไม้ทรงไทยมุงสังกะสี มีศาลาการเปรียญไม้มุงด้วยสังกะสี 1 หลัง หอสวดมนต์ และศาลาการเปรียญคอนกรีต สร้างขึ้นใหม่อีก 2 หลัง ใต้ถุนสูง 2 เมตรครึ่ง อย่างละ 1 หลัง

## อ้างอิง

นาบุญ